ΓΡΑΠΤΗ ΕΡΩΤΗΣΗ E-3865/00

υποβολή: Mihail Papayannakis (GUE/NGL) προς την Επιτροπή

(8 Δεκεμβρίου 2000)

Θέμα: Αποκατάσταση στο Μαίναλο

Τέσσερις περίπου μήνες έχουν περάσει από τις καταστρεπτικές πυρκαγιές στην Αρκαδία και ειδικότερα στο ελατοδάσος του Μαινάλου, το οποίο αποτελεί ένα μοναδικό γεωμορφολογικό σχηματισμό σε ολόκληρη την Ελλάδα. Λόγω της ιδιαίτερης οικολογικής του αξίας, το Μαίναλο έχει ενταχθεί στο δίκτυο Natura 2000, ενώ από τα 33 αμφίβια που ζουν εκεί, τα 5 αναφέρονται στην κοινοτική οδηγία 92/43/ΕΟΚ(1) και προστατεύονται από την ελληνική νομοθεσία και τη Συνθήκη της Βέρνης και το ένα αποτελεί μοναδικό είδος σε ολόκληρη την Πελοπόννησο.

Οι πολίτες, οι κοινωνικοί, οικολογικοί και πολιτικοί φορείς της περιοχής, είναι ανήσυχοι λόγω της καθυστέρησης των αναγκαίων παρεμβάσεων για την έναρξη της αποκατάστασης των δασών και των δασικών περιοχών που καταστράφηκαν, ενώπάρχουν φόβοι ότι, λόγω της έλλειψης αντιδιαβρωτικών έργων, το αποτέλεσμα θα είναι, κυρίως στις επικλινείς περιοχές, η διάβρωση να κάνει αδύνατη την ανάκαμψη του δάσους. Επιπλέον, έχω γίνει αποδέκτης καταγγελιών σύμφωνα με τις οποίες προωθούνται ασφαλτοστρώσεις δασικών οδών που ενισχύουν την εποχούμενη κίνηση στα πιο απόμερα καταφύγια της άγριας ζώνης, προκαλώντας ένταση του λαθραίου κυνηγιού, ηχητική και ατμοσφαιρική ρύπανση, και δημιουργούνται κίνδυνοι πυρκαγιών, που, με τη σειρά τους, δίνουν βάσιμες προσδοκίες οικοπεδοποίησης.

Θα μπορούσε η Επιτροπή να με πληροφορήσει σε ποιές ενέργειες έχει προβεί η ελληνική κυβέρνηση για την άντληση κοινοτικών κονδυλίων προς αντιμετώπιση των καταστροφών που έχουν προκληθεί στο Μαίναλο;

Έχουν κατατεθεί και πότε, από τις αρμόδιες ελληνικές αρχές συγκεκριμένα προγράμματα με αναλυτική περιγραφή των έργων και των δράσεων στον τομέα της αναδάσωσης, των αντιδιαβρωτικών και αντιπλημμυρικών έργων στην περιοχή; Όσον αφορά τις περιοχές που εντάσσονται στο δίκτυο Natura 2000, γενικότερα, εκπρόσωπος της Επιτροπής δήλωσε πρόσφατα ενώπιον της Επιτροπής Περιβάλλοντος του ΕΚ ότι, όταν δενπάρχει προστασία των περιοχών που είναι στο Natura 2000, θα διακόπτονται οι χρηματοδοτήσεις από τα Διαρθρωτικά Ταμεία.

Υπάρχουν διαχειριστικά σχέδια για τις προστατευόμενες ζώνες και φορείς διαχείρισης που να προωθούν τηνλοποίησή τους στην Ελλάδα;

Οιπηρεσίες που ασχολούνται με τη φύση στην Ελλάδα είναι επαρκώς στελεχωμένες ήπάρχουν ελλείψεις και αδυναμίες;

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(8 Φεβρουαρίου 2001)

Το όρος Μαίναλο έχει περιληφθεί στον κατάλογο των τόπων κοινοτικής σημασίας που πρότεινε η Ελλάδα δυνάμει της οδηγίας του Συμβουλίου 92/43/ΕΟΚ της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας. Ενόψει της μελλοντικής συμπερίληψης της τοποθεσίας αυτής στο δίκτυο Natura 2000, οι εθνικές αρχές έχουν τηνποχρέωση να εξασφαλίσουν τη διαφύλαξή του.

Ήδη εκτελείται ένα πρόγραμμα του LIFE-Nature, με στόχο τη διαφύλαξη και τη διαχείριση της περιοχής αυτής. Σύμφωνα με τις προκαταρκτικές πληροφορίες που διαβίβασε ο ανάδοχος του έργου (τοπικήπηρεσία ανάπτυξης Αρκαδία ΑΕ), η τοποθεσία του Natura 2000 δεν εθίγη από τις πρόσφατες δασικές πυρκαγιές. Λεπτομερείς πληροφορίες αναμένονται συντόμως, στο πλαίσιο των συμβατικώνποχρεώσεων του αναδόχου, πράγμα που θα επιτρέψει στην Επιτροπή να διαμορφώσει σαφέστερη εικόνα της κατάστασης.

Πολλά έργα διαχείρισηςλοποιήθηκαν στην Ελλάδα για τοποθεσίες που προτείνονται για το Natura 2000 με χρηματοδότηση από την Κοινότητα. Ωστόσο, η πρακτικήλοποίηση των ως άνω διαχειριστικών προγραμμάτων (που απαιτεί την ολοκλήρωση των αντιστοίχων νομοθετικών διαδικασιών και τη δημιουργία διαχειριστικών φορέων) χαρακτηρίστηκε δυστυχώς μέχρι σήμερα από σοβαρές καθυστερήσεις.

Στην τελική μορφή του επιχειρησιακού προγράμματος για την περιφέρεια της Πελοποννήσου (ROP), που αναμένεται ότι θα εγκριθεί στις αρχές του τρέχοντος έτους, περιλαμβάνονται προληπτικά και προστατευτικά μέτρα για τα δάση και των περιοχών του Natura 2000 καθώς και μέτρα για την αποκατάσταση των δασών που επλήγησαν από πυρκαγιές. Τις σχετικές λεπτομέρειες η Ελλάδα προτίθεται να περιλάβει στο συμπληρωματικό πρόγραμμα το οποίο θα καταρτισθεί μετά την έγκριση του ROP για την Πελοπόννησο.

Η Επιτροπή δεν μπορεί να εκφέρει γνώμη σχετικά με το προσωπικό που απασχολείται για τη λειτουργία των εθνικών αρχών που είναι επιφορτισμένες με την προστασία της φύσης καθώς και των αντιστοίχων οργανισμών, δεδομένου ότι πρόκειται για αρμοδιότητες του αντιστοίχου κράτους μέλους.